1. Da li možete objasniti postupak zamene realizovanih mera na objektima koji su predviđeni za investiciju?
2. Ko vrši i na koji način verifikaciju uspešnosti projekta?
3. Da li su sve opštine dostavile jednak nivo traženih podataka?
4. Ko će biti investitor? Na koga će glasiti dozvole?
5. Šta ostaje kao dodata – nova vrednost nakon projekta po opštinama, u čemu će se investiciona komponenta razlikovati od sličnih projekata koji se realizuju u Srbiji?
6. Ako se neki od predloženih objekata energetski sanira i realizuju mere unapređenja energetske efikasnosti da li će biti moguće ubaciti novi objekat sa spremnom projektnom dokumentacijom pod uslovom da tender još nije raspisan? Do kada je ovo moguće raditi?
7. Da li će predstavnici opštine biti u prilici da učestvuju u konačnom izboru objekata i mera koje će se realizovati po objektima, kao i prilikom dodavanja ili uklanjanja objekata/mera po objektima nakon sprovedenog postupka javne nabavke?
8. U kojoj će se meri poštovati iskazani priorirteti mera koje su opštine iskazale u dostavljenim upitnicima? Nisu se poštovale u studiji izvodljivosti.
9. Ko realizuje tendere? Ko određuje sastav komisije za tendere? Mogu li predstavnici opština da budu u komisiji jer opštine sufinansiraju projekat?
10. Da li je moguće da stručni nadzor obezbede opštine i da to bude deo njenog učešća u okviru projekta?
11. Da li postoji mogućnost da dođe do promene u okviru komponente „capacity building“ u smislu ubacivanja nekih obuka koje bi stvarno povećale naš kapacitet?
12. Da li je moguća promena predloženih mera energetske efikasnosti za objekte koji su predviđeni za finansiranje kroz investicionu komponentu (jedan primer: mera postavljanja solarne zaštite na objektima po nama nema toliko smisla pošto za vreme leta kada je sunčevo zračenje najveće u objektima ne borave deca)?
13. Da li je utvrđen kriterijum za redosled eliminacije pojedinih mera na objektima u slučaju da se kroz tender pokaže da su predviđena sredstva za taj objekat nedovoljna?
14. Ako opština svojim sredstvima reši u međuvremenu neke od mera sa spiska koji su predviđeni za finansiranje kroz investicionu komponentu rečeno nam je da je moguća zamena,  ali je pitanje ko odlučuje gde će i na šta biti utrošena ta sredstva (da li na neku novu meru na postojećim objektima ili na nekom novom objektu)?
15. Šta se dešava ako se već izradjena projektna dokumentacija (urađena pre studije izvodljivosti) razlikuje u nekim parametrima od mera predloženih u studiji izvodljivosti (na primer u projektima smo predvideli kvalitetnije prozore sa trostrukim staklom, dok su u studiji izvodljivosti predviđeni prozori samo sa dva stakla)? Da li se mora ponovo raditi projektna dokumentacija?
16. Da li izrađena projektna dokumentacija ulazi u učešće opštine i ko i na koji način procenjuje vrednost tih projekata (neke od tih projekata smo nabavili putem tendera, a veći deo njih smo sami uradili)? Ovo pitanje nam je veoma bitno jer smo i dalje u procesu izrade projektne dokumentacije.
17. Da li izrađeni elaborati energetske efikasnosti i pasoši takođe ulaze kao učešće opštine i na koji način se određuje njihova vrednost?
18. Da li oprema kupljena u svrhu ovog projekta (blower door i termovizijska kamera) ulazi u učešće opštine?
19. Da li merenja izvršena tom i drugom opremom pre i posle primenjenih mera energetske efikasnosti, a sve u cilju verifikacije kvalitetno obavljenih radova i vidljivosti projekta, ulaze u učešće opštine i ko procenjuje vrednost tih radova?
20. Ako je opštini Vrbas dodeljeno 1,5 miliona CHF, a učešće opštine 20%, da li to znači da je tih 20% deo pomenutih 1,5 miliona ili je to dodatak na 1,5 miliona (od švajcarske vlade se dobija 1,5 miliona + 0,3 miliona kao učešće opštine ili se od švajcarske vlade dobija 1,2 miliona + 0,3 miliona kao učešće opštine)? Da li je tu uključen pdv? Ako nije, čija je obaveza plaćanja PDV-a?
21. Da li će se budući tender raditi po partijama? Ako da, da li su partije opštine ili pojedine mere na objektima?
22. Na strani 10 stoji: **„Vrbas,** as the municipality with the best-developed energy management team and with clear concepts and views towards their future activities, but with very limited possibilities to implement the project ideas, **shall be supported**: In the development of a regional energy center, highly visible and serving as a lighttower through out Serbia or the Vojvodina“ U čemu se sastoji ova podrška konkretno u ovom projektu.
23. Preciznije definisati ulogu opštine Vrbas u capacity building komponenti. Šta konkretno opština Vrbas i zaposleni iz Kancelarije za energetski menadžment dobijaju konkretno prilikom transfera svog „know how“ kao što stoji na strani 15. studije. Na strani 55 takođe stoji da će opština Vrbas igrati ključnu ulogu u razmeni iskustava sa drugim opštinama.
24. Za EEA komponentu definisati učešće opštine u novcu i nivo angažmana ljudi koji će učestvovati u ovoj komponenti. Definisati po godinama realizacije.
25. Ako je na objektu realizovana mera koja nije u skladu sa merom predviđenom u studiji izvodljivosti, a povećava energetsku efikasnost, da li se iznos sredstava predviđenih za tu meru u studiji može prebaciti na drugi objekat ili meru?
26. Kada će Ministarstvo zaključiti ugovor sa lokalnim samoupravama „Project agreements“ str 16.
27. Da li kao učešće opštine morju postojati finansijka sredstva i ako da u kojem procentu i za kada ona moraju da budu obezbeđena (koja godina)? Ili čitavo učešće može biti projektna dokumentacija, nadzor, merenje, ishodovanje dozvola...
28. Za čega su namenjeni „Contingencies EE/RE“? Da li je njima moguće finansirati regionalni centar?
29. Na strani 24 u tabeli 4 „Status of legal requirements in energy policy“ iznešena je neistina po pitanju izvršenih energetskih audita. Za opštinu Vrbas je naznačeno da nije izvršena implementacija audita, a istina je da su za sve javne objekte na teritoriji opšine urađeni energetski auditi u šta su se konsultanti i lično uverili. Tačno je da zakonska legislativa fali, ali ona fali i za formiranje kancelarije za energetski menadžment, a ipak u Vrbasu postoji i radi punim kapacitetom kao što je navedeno u tabeli.
30. Da li opština Vrbas može da utiče na realizaciju opcije Quick Wins predlaganjem nekog rešenja za svoju opštinu?
31. Strana 66 zadnja formula na toj strani je netačna.
32. Ko finansira vršenje nadzora nad izvođenjem radova?
33. Od konsultanata i SECO-a nismo dobili nikakve instrukcije za projektovanje, a projekti se već uveliko rade.
34. Na strani 95 stoji „The thermal insulation of external walls for the kindergarten “Bubica” shall also be developed and included in this project.“ dok na strani 263 ova mera nije uključena (tabela WTA Report – Summary „Bubica“)
35. Strana 149 stavka 3 predviđa obuku osoba zaduženih za održavanje objekta koja se održava u Užicu. Da li na ovaj kurs idu samo predstavnici objektata koji su selektovani za investicionu komponentu ili svih objektata obrazovnih institucija na teritoriji opštine? Ko plaća njihov put, dnevnice i troškove smeštaja?
36. Čiji je trošak prevod tenderske dokumentacije na engleski jezik?
37. Da li već dolazi do promene i korekcije dinamičkog plana koji je dat u studiji izvodljivosti?
38. Da li će se uspostaviti bilateralni sporazum između Srbije i Švajcarske u 2015. godini kao što stoji na strani 178?
39. Kada će biti izabrani konsultanti za implementaciju?